**E L Ő T E R J E S Z T É S**

**A Jogi és Társadalmi Kapcsolatok Bizottsága 2016. decemberi ülésére**

**Javaslat Szombathely Megyei Jogú Város Közterület-felügyelet Szervezeti és Működési Szabályzat 5. számú melléklet függelékének módosítására**

**Tisztelt Elnök Asszony!**

**Tisztelt Bizottság!**

Szombathely Megyei Jogú Város Közterület-felügyelet Szervezeti és Működési Szabályzat 5. számú melléklete az Állategészségügyi és Ebrendészeti Szolgálat

(továbbiakban) Működési Szabályzatát tartalmazza. A Szabályzat függelékében 2015. márciusában kerültek meghatározásra a Szolgálat által alkalmazott szolgáltatási díjak.

Tekintettel arra, hogy a díjak évenkénti újbóli megállapításának kötelezettségét jogszabály nem írja elő, ezért az 5. számú függelék címsorát módosítani szükséges.

A Közterület-felügyelet a 2015. évben megállapított szolgáltatási díjak összegén nem változtatott 2016. évben és nem kíván változtatni 2017-ben sem.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) számú önkormányzati rendelet 70.§ (5) bekezdése értelmében azon költségvetési szervek esetén, ahol a törvény a fenntartó hatáskörébe utalja a szervezeti és működési szabályzat vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

A módosított függeléket az előterjesztés mellékleteként csatolom.

Kérem T. Bizottságot, hogy az SZMSZ függelékének módosítását tartalmazó javaslatot jóváhagyni szíveskedjen.

Szombathely, 2016. december 5.

 **Tisztelettel**

 **Dr. Varsányi Péter**

**HATÁROZATI JAVASLAT**

**…../2016. (XII. 13.) JTKB számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága Szombathely Megyei Jogú Város Közterület-felügyelet Szervezeti és Működési Szabályzata 5. számú melléklete függelékének módosítására vonatkozó előterjesztést megtárgyalta, és azt a mellékletben foglalt tartalommal a polgármesternek jóváhagyásra javasolja.

**Felelős:** Dr. Puskás Tivadar polgármester

 (a végrehajtás előkészítéséért:

 Dr. Varsányi Péter, a Közterület-felügyelet igazgatója)

**Határidő:** azonnal